《次韵林明府何主簿唱酬之什》
宋代·喻良能

向来十载愿识韩，一日下车许追攀。
美句已出黄初右，清谈尚追正始间。
烦公笔底澜翻水，洗我胸中磊块山。
更挽何郎入诗社，三人俱有彩衣斑。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。